Николай Лилиев
Извяхват спомени и песни…

chitanka.info

ИЗВЯХВАТ спомени и песни,

прекършени крила тежат

и в земната печал унесени,

вървим по своя стръмен път.

Край нас годините минават,

като забързани вълни,

и към морето на забравата

отнасят златните ни дни.

Къде са нашите надежди,

къде са нашите венци?

Потайни извори оглеждат

ликът на скръбни мъртъвци.

И сред просторите унесени

в сънят на есенни мъгли,

напусто пламенни стрели

излъчват скръбните ни песни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.